آلمانیا خاریجی ایشلر ناظیری هیکو ماس، آوروپا بیرلیگی‌نین کؤچمن‌لر قونوسوندا تورکیه ایله واریلان آنلاشما مسئولیت‌لرینی یئرینه یئتیرجگینی سؤیله‌دی.
ماس، خاریجی ایشلر ناظیرلیگینده قوزئی مقدونیه‌لی همکاری نیکولا دیمیتروو ایله کئچیردیگی گؤروشمه‌دن سونرا کئچیریلن مطبوعات کونفرانسیندا آوروپایا چاتان قاچقین سای‌لاری‌نین آرتماسینی ناراحات‌لیقلا ایزلدیک‌لرینی بیلدیریب.
ماس، بو هفته خاریجی ایشلر ناظیری مولود چاووش اوغلو ایله تلفوندا گؤروشدوگونو بیل‌دیره‌رک، "بورادا آوروپا بیرلیگینین، آوروپا بیرلیگی-تورکیه آنلاشما ایستیقامتین‌دکی اؤز مسئولیت‌لرینی یئرینه یئتیرجگینه ایشاره ائتدیم". دئدی.
چاووش اوغلو ایله مثبت گؤروشمه کئچیردیگینی بیل‌دیرن ماس، قاچقین‌لارلا علاقه‌دار وضعیتین آددیم آددیم نورماللاشاجاغینی وارسایدیق‌لارینی قئید ائدیب.
